**J e l e n t é s
Salföld Község Önkormányzata Képviselő-testületének
2023. november 20-i nyilvános ülésére
Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!
A Képviselő-testület lejárt határidejű határozatainak végrehajtásáról az alábbiakban számolok be:

**86/2023. (IX. 25.) HATÁROZATA**

***A Salföld 106/1. hrsz-ú ingatlanra történő vízvezetési szolgalmi jog alapításáról***

Salföld Község Önkormányzata Képviselő-testülete nem járul hozzá a „Salföld 104/2 és 104/3 hrsz. ingatlanok ivóvíz ellátása törzshálózat bővítése” elnevezésű projekt kapcsán érintett, a Salföld Község Önkormányzata tulajdonában lévő, Salföld, 106/1 hrsz.-ú ingatlanra a Magyar Állam javára vízvezetési szolgalmi jog alapításához és az erre vonatkozó megállapodás megkötéséhez a joggyakorló Dunántúli Regionális Vízmű Zrt-vel.

Határidő: 2023. október 15.
Felelős: Fábián Gusztáv, polgármester

**Jelen ülés keretében ismételten tárgyalja a testület**

**87/2023. (IX. 25.) HATÁROZATA**

***A kötelező felvételt biztosító általános iskolai körzethatárok előzetes véleményezéséről***

Salföld Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Salföld község közigazgatási területére a 2023/2024. tanévre megállapított kötelező felvételt biztosító iskolai körzethatárok módosítását a következő (2024/2025.) tanévre vonatkozóan nem tartja szükségesnek.

A Kővágóörsi Közös Önkormányzati Hivatal Jegyzőjének nyilvántartásában Salföld településen lakóhellyel, ennek hiányában tartózkodási hellyel rendelkező hátrányos helyzetű gyermekek létszáma - a 2023. szeptember 1. napi állapotot figyelembe véve - 0 fő.

A képviselő-testület felhatalmazza a polgármestert, hogy a kötelező felvételt biztosító általános iskolai körzethatárok előzetes véleményezésére vonatkozó jelen döntést, valamint a hátrányos helyzetű gyermekek létszámára vonatkozó adatszolgáltatást a Balatonfüredi Tankerületi Központ részére -2023. október 15. napjáig - továbbítsa.

Határidő: 2023. október 15.
Felelős: Fábián Gusztáv, polgármester

**Tankerületi Központ a döntésről értesítésre került**

**88/2023. (IX. 25.) HATÁROZATA**

***Bursa Hungarica Felsőoktatási Önkormányzati
Ösztöndíjrendszerhez való csatlakozásról***

Salföld Község Önkormányzata Képviselő-testülete elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2024. évi fordulójához.

Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2024. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Fábián Gusztáv, polgármester

Határidő: 2023. szeptember 29.

**Csatlakozási nyilatkozat aláírásra került**

**89/2023. (IX. 25.) HATÁROZATA**

***A Bursa Hungarica pályázati kiírások jóváhagyásáról***

Salföld Község Önkormányzata Képviselő-testülete a Bursa Hungarica pályázati kiírásokat jóváhagyja.

A Képviselő-testület felkéri a polgármestert, hogy a pályázati kiírásokat tegye közzé.

Felelős: Fábián Gusztáv, polgármester

Határidő: 2023. október 3.

**Pályázati kiírás közzététele megtörtént**

**Polgármesteri hatáskörben hozott döntések:**

* beiskolázásra nyújtott települési támogatás 1 kérelmező 110.000 Ft összegben.

**Határozati javaslat**

 **SALFÖLD KÖZSÉG ÖNKORMÁNYZATA
KÉPVISELŐ-TESTÜLETÉNEK

/2023. (XI. 20.) HATÁROZATA

Jelentés elfogadásáról**

Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

 Fábián Gusztáv
 polgármester
Kővágóörs, 2023. november 13.